CELEX: 52008PC0228
Language: fi
Date: 2008-04-29
Title: Ehdotus: neuvoston päätös erillisen vastuun määrittämisestä Montenegrolle ja Serbian vastuun alentamisesta vastaavasti yhteisön Serbian ja Montenegron valtioliitolle (aikaisemmin Jugoslavian liittotasavalta) neuvoston päätösten 2001/549/EY ja 2002/882/EY nojalla myöntämien pitkäaikaisten lainojen osalta

Tärkeä oikeudellinen huomautus

|

52008PC0228

Ehdotus: neuvoston päätös erillisen vastuun määrittämisestä Montenegrolle ja Serbian vastuun alentamisesta vastaavasti yhteisön Serbian ja Montenegron valtioliitolle (aikaisemmin Jugoslavian liittotasavalta) neuvoston päätösten 2001/549/EY ja 2002/882/EY nojalla myöntämien pitkäaikaisten lainojen osalta  /* KOM/2008/0228 lopull. - CNS 2008/0086 */  

	[pic] | EUROOPAN YHTEISÖJEN KOMISSIO |Bryssel 29.4.2008KOM(2008) 228 lopullinen2008/0086 (CNS)Ehdotus:NEUVOSTON PÄÄTÖSerillisen vastuun määrittämisestä Montenegrolle ja Serbian vastuun alentamisesta vastaavasti yhteisön Serbian ja Montenegron valtioliitolle (aikaisemmin Jugoslavian liittotasavalta) neuvoston päätösten 2001/549/EY ja 2002/882/EY nojalla myöntämien pitkäaikaisten lainojen osalta(komission esittämä)PERUSTELUTEhdotuksen tausta |110 | Ehdotuksen perustelut ja tavoitteet Komissio ehdottaa uuden neuvoston päätöksen hyväksymistä, jotta Montenegrolle vahvistetaan erillinen vastuu maksaa takaisin osa yhteisön makrotaloudellisen rahoitusavun lainoista, jotka on myönnetty entiselle Jugoslavian liittotasavallalle, jonka nimi myöhemmin muutettiin ’Serbian ja Montenegron valtioliitoksi’. Makrotaloudellisen rahoitusavun lainoja maksettiin yhteensä 280 miljoonaa euroa Jugoslavian liittotasavallalle / Serbian ja Montenegron valtioliitolle lokakuun 2001 ja toukokuun 2005 välisenä aikana. Lainat perustuivat neuvoston päätöksiin 2001/549/EY ja 2002/882/EY, sellaisena kuin ne ovat muutettuina, jäljempänä ’neuvoston päätökset’, joiden voimassaolo on jo päättynyt. Sen jälkeen kun Montenegro julistautui itsenäiseksi kesäkuussa 2006, Serbian ja Montenegron valtioliitto hajosi, ja Serbia julistautui Serbian ja Montenegron valtioliiton seuraajavaltioksi Serbian ja Montenegron valtioliiton perustuslain 60 pykälän nojalla. Tämän seurauksena Serbiasta tuli Serbian ja Montenegron valtioliiton seuraaja oikeushenkilönä, joka vastaa Jugoslavian liittotasavallan / Serbian ja Montenegron valtioliiton ottamista valtionlainoista, myös edellä mainituista makrotaloudellisen rahoitusavun lainoista. Serbia ja Montenegro tekivät kuitenkin 10. heinäkuuta 2006 kahdenvälisen sopimuksen hajonneen Serbian ja Montenegron valtioliiton rahoitusvastuiden jakamisesta. Makrotaloudellisen rahoitusavun lainoista Euroopan yhteisöä kohtaan aiheutuvat rahoitusvelat jaetaan kyseisen sopimuksen mukaan niin, että Serbia hoitaa lainoista 90 prosenttia ja Montenegro 10 prosenttia, jollei lopullisen tuensaajan periaatteen mukaan käytetä jotakin muuta prosenttiosuutta. Kahdenvälisen sopimuksen seurauksena komissio saa nykyisin lainoista kaksi erillistä korkomaksua, eli molemmat maat maksavat korkoa: Serbia 90 prosenttia ja Montenegro 10 prosenttia. Poikkeuksena on suurin yksittäinen makrotaloudellisen rahoitusavun laina (225 miljoonaa euroa), jonka korosta Serbia maksaa 99,47 prosenttia ja Montenegro 0,53 prosenttia lopullisen tuensaajan periaatteen mukaisesti. Komission ja Jugoslavian liittotasavallan / Serbian ja Montenegron valtioliiton välisissä voimassa olevissa lainasopimuksissa ei määrätä Montenegrolle itsenäisenä valtiona vastuuta tai velvoitteita lainoista, joiden koroista se tosiasiallisesti maksaa osan, vaan vastuu tai velvoitteet koskevat yksinomaan Serbiaa Serbian ja Montenegron valtioliiton seuraajavaltiona. Jos maksut laiminlyötäisiin, yhteisö olisi sen vuoksi velvoitettu perimään saataviaan Serbialta silloinkin, jos maksulaiminlyönti tai maksun viivästyminen koskee sitä osaa lainasta, josta Montenegro kahdenvälisen sopimuksen mukaan vastaa. Kun otetaan huomioon pitkä takaisinmaksuaika (periaatteessa takaisinmaksut tapahtuvat vuosina 2012–2020) ja poliittiset suhteet, jotka Euroopan unioni on kehittänyt ja joita se on kehittämässä Montenegron kanssa Serbian ja Montenegron valtioliiton hajottua, komissio ehdottaa seuraavaa: i) tehdään uusi neuvoston päätös, jossa vahvistetaan a) Montenegron erillinen vastuu Euroopan yhteisöä kohtaan ja b) vastaavasti alennetaan Serbialla Euroopan yhteisöä kohtaan olevaa vastuuta; ja ii) kun liitteenä oleva luonnos neuvoston päätökseksi on hyväksytty, tehdään Montenegron kanssa lainasopimus, jossa vahvistetaan Montenegrolla yhteisöä kohtaan oleva vastuu siitä makrotaloudellisen rahoitusavun lainojen osuudesta, josta Montenegro on ottanut vastuun Serbiaan nähden. Samanaikaisesti komissio ehdottaa, että Serbian kanssa sovittaisiin aiheellisista muutoksista voimassa oleviin lainasopimuksiin, jotta Serbian vastuuta voidaan alentaa vastaavasti. |120 | Yleinen tausta Jugoslavian liittotasavallassa vuoden 2000 lopussa tapahtuneiden poliittisten muutosten jälkeen maan viranomaiset edistyivät huomattavasti talouden uudistamisessa ja vakauttamisessa. Ulkoista rahoitusta saatiin kansainvälisiltä rahoituslaitoksilta ja kahdenvälisiltä rahoittajilta, minkä lisäksi uudistusprosessia tuettiin EY:n makrotaloudellisella rahoitusavulla. Sen myöntäminen edellytti, että jotkin talous- ja rakennepolitiikan edellytykset täyttyivät ennakolta. Ensimmäinen makrotaloudellisen rahoitusavun toimi, joka käsitti 225 miljoonan euron lainaosuuden, hyväksyttiin 16. heinäkuuta 2001 tehdyllä neuvoston päätöksellä 2001/549/EY. Yhteisön ja Jugoslavian liittotasavallan välinen lainasopimus allekirjoitettiin 17. syyskuuta 2001, ja maksu suoritettiin sen jälkeen yhdessä erässä 17. lokakuuta 2001. Yhteisö myönsi 5. marraskuuta 2002 tehdyllä neuvoston päätöksellä 2002/882/EY Jugoslavian liittotasavallalle makrotaloudellista lisärahoitusapua, johon sisältyi 55 miljoonan euron pitkäaikainen laina. Tarkoituksena oli varmistaa kestävä maksutasetilanne ja vahvistaa maan valuuttavarantoa sen arvioidun rahoituksen lisäksi, joka oli saatavilla Kansainvälisen valuuttarahaston (IMF) kolmivuotisen laajennetun rahoitusjärjestelyn ja erittäin edullisin ehdoin myönnettävien Maailmanpankin lainojen turvin. Yhteisön ja Jugoslavian liittotasavallan välinen lainasopimus allekirjoitettiin 13. joulukuuta 2002. Helmikuun 4. päivänä 2003 tuli voimaan uusi perustuslaki, jonka mukaan Jugoslavian liittotasavallan uudeksi nimeksi tuli Serbian ja Montenegron valtioliitto. Komissio maksoi 55 miljoonan euron lainasta kaksi ensimmäistä erää (10 miljoonaa euroa ja 30 miljoonaa euroa) Serbian ja Montenegron valtioliitolle 28. helmikuuta ja 1. syyskuuta 2003 (25. heinäkuuta 2003 tehdyn täydentävän lainasopimuksen mukaisesti). IMF:n havaitsemien lisärahoitustarpeiden perusteella makrotaloudellisen rahoitusavun lainaosuutta korotettiin 25. marraskuuta 2003 tehdyllä neuvoston päätöksellä 2003/825/EY enintään 80 miljoonaan euroon lainojen muodossa. Makrotaloudellisen rahoitusavun täytäntöönpanoa jatkettiin myöhemmin 30. päivään kesäkuuta 2006 (neuvoston päätös 2004/862/EY, tehty 7 päivänä joulukuuta 2004), ja Serbian ja Montenegron valtioliitolle suoritettiin 4. toukokuuta 2005 15 miljoonan euron suuruinen kolmas lainaerä 7. huhtikuuta 2005 tehdyn täydentävän lainasopimuksen mukaisesti. Koska Montenegron ja Serbian ulkoinen rahoitustilanne kuitenkin koheni huomattavasti vuonna 2006, tämän rahoitusavun neljännen ja viidennen (eli viimeisen) erän lainaosuuksia ei suoritettu. Nykyisin nämä kaksi maata eivät enää tarvitse yhteisön makrotaloudellista lisärahoitusapua. Kun edellä mainittu makrotaloudellinen rahoitusapu myönnettiin Jugoslavian liittotasavallalle ja, vuodesta 2003 lähtien, Serbian ja Montenegron valtioliitolle, Serbia ja Montenegro muodostivat yhdessä yhden täysivaltaisen valtion. Tilanne muuttui vähitellen, kun näiden kahden maan itsenäisyys lisääntyi. Varsinkin 4. helmikuuta 2003 hyväksytty Serbian ja Montenegron valtioliiton perustuslaki mahdollisti sen, että kolmen vuoden jälkeen kumpikin näistä Serbian ja Montenegron valtioliittoon kuuluvista valtioista voisi päättää irtautua valtioliitosta kansanäänestyksen perusteella. Tällöin jäljellä olevasta valtiosta tulisi Serbian ja Montenegron valtioliiton seuraajavaltio. Montenegrossa järjestettiin maan itsenäisyydestä kansanäänestys 21. toukokuuta 2006. Enemmistö (55,4 %) äänesti Montenegron itsenäistymisen puolesta. Montenegron parlamentti julisti 3. kesäkuuta 2006 Montenegron täysin itsenäiseksi kansainvälisen oikeuden nojalla. Serbia tunnusti Montenegron itsenäisyyden, ja 5. kesäkuuta 2006 Serbian parlamentti teki päätöksen, jonka mukaan Serbiasta tuli Serbian ja Montenegron valtioliiton seuraajavaltio. Neuvosto tunnusti 12. kesäkuuta 2006 Montenegron riippumattomaksi ja itsenäiseksi valtioksi ja pani merkille edellä mainitun Serbian parlamentin päätöksen. Serbia ja Montenegro tekivät 10. heinäkuuta 2006 kahdenvälisen sopimuksen kansainvälisten rahoituslaitosten jäsenyyskysymysten ratkaisemisesta ja rahoitusvarojen ja -vastuiden jakamisesta. Mainitun sopimuksen lisäyksessä 4 (josta on käännös tämän yhteisymmärryspöytäkirjan liitteessä) todetaan, että Jugoslavian liittotasavallalle tai Serbian ja Montenegron valtioliitolle myönnetyistä makrotaloudellisista lainoista osoitetaan 90 prosenttia Serbialle ja 10 prosenttia Montenegrolle, lukuun ottamatta yhteisön myöntämää suurinta 225 miljoonan euron lainaa, johon sovelletaan lopullisen tuensaajan periaatetta (Serbia 99,47 % ja Montenegro 0,53 %). Mainitun sopimuksen nojalla Serbia ja Montenegro ovat jatkaneet velanhoitovelvoitteensa suorittamista yhteisölle eikä niillä ole maksurästejä. Montenegrosta tuli 18. tammikuuta 2007 Kansainvälisen valuuttarahaston ja Maailmanpankkiryhmän jäsen. Neuvosto teki 22. tammikuuta 2007 päätöksen 2007/49/EY uudesta Eurooppa-kumppanuudesta Montenegron kanssa. Lokakuun 15. päivänä 2007 allekirjoitettiin Euroopan yhteisöjen ja niiden jäsenvaltioiden sekä Montenegron tasavallan välinen vakautus- ja assosiaatiosopimus (KOM(2007) 350). |139 | Voimassa olevat aiemmat säännökset Ehdotuksen kattamalla alalla ei ole voimassa olevia aiempia säännöksiä. |140 | Johdonmukaisuus suhteessa unionin muuhun politiikkaan ja muihin tavoitteisiin Ehdotus noudattaa yleisten asioiden ja ulkosuhteiden neuvoston 12. kesäkuuta 2006 pidetyssä kokouksessa esittämiä päätelmiä, joiden mukaan Euroopan unioni ja sen jäsenvaltiot päättivät kehittää edelleen suhteitaan Montenegron tasavaltaan itsenäisenä ja riippumattomana valtiona. Lisäksi se noudattaa Montenegron Eurooppa-kumppanuuden periaatteista, ensisijaisista tavoitteista ja ehdoista 22 päivänä tammikuuta 2007 tehtyä neuvoston päätöstä 2007/49/EY, jonka mukaan lyhyen aikavälin tavoitteena on saattaa valmiiksi itsenäiseltä valtiolta edellytetyt oikeudelliset ja institutionaaliset puitteet, mukaan lukien niiden kansainvälisten sopimusten allekirjoittaminen ja ratifiointi, joihin Serbian ja Montenegron valtioliitto oli osallistunut. |Kuulemiset ja vaikutusten arviointi |Intressitahojen kuuleminen |211 | Kuulemismenettely, tärkeimmät kohderyhmät ja yleiskuvaus vastaajista Komission yksiköt ovat olleet yhteydessä Serbian ja Montenegron viranomaisiin, kun ne ovat valmistelleet tätä komission ehdotusta. Lisäksi komissio on esittänyt talous- ja rahoituskomitealle ehdotusrungon ennen ehdotuksen esittämistä neuvostolle. |212 | Tiivistelmä vastauksista ja siitä, miten ne on otettu huomioon Talous- ja rahoituskomitean jäsenet eivät vastustaneet ehdotusta. Serbian tai Montenegron viranomaiset eivät myöskään vastustaneet sitä. |Asiantuntijatiedon käyttö |229 | Ulkopuolisia asiantuntijoita ei tarvittu. |230 | Vaikutusten arviointi Sen jälkeen kun Montenegro oli itsenäistynyt, Serbia julistautui Serbian ja Montenegron valtioliiton seuraajavaltioksi ja otti näin ollen oikeudellisen vastuun makrotaloudellisen rahoitusavun lainojen takaisinmaksusta. Vuoden 2006 lopussa komissio sai englanninkielisen käännöksen näiden kahden maan välillä 10. heinäkuuta 2006 tehdystä sopimuksesta, jonka mukaan rahoitusvastuu lainojen takaisinmaksusta jaettiin niiden kesken. Koska makrotaloudellisen rahoitusavun lainojen korot maksetaan nykyisin kahtena erillisenä maksuna eikä entiseen tapaan yhtenä ainoana Serbian keskuspankin maksamana suorituksena, komissio katsoo aiheelliseksi mukauttaa jäljellä olevien lainojen oikeudellisen tilanteen kahdenvälisesti sovittuun jakoon. Yksi harkituista vaihtoehdoista oli saada Serbialta nimenomainen kirjallinen vahvistus siitä, että sen estämättä, mitä Serbian ja Montenegron välillä 10. heinäkuuta 2006 tehdyssä kahdenvälisessä sopimuksessa määrätään, Serbia on edelleen vastuullinen valtiollinen lainanottaja ja vastaa näin ollen koko lainan, myös Montenegron lainaosuuksien, hoidosta. Kun kuitenkin otetaan huomioon pitkä takaisinmaksuaika ja suhteet, joita yhteisö kehittää parhaillaan molempiin maihin, katsotaan aiheelliseksi, että yhteisö tukee maiden kahdenvälistä sopimusta lainanjaosta. Tämä vaihtoehto valittiin, kun Tšekkoslovakia jakautui (neuvoston päätös 94/61/EY, tehty 24 päivänä tammikuuta 1994). Montenegron kanssa tehty uusi lainasopimus selkeyttää yhteisön oikeudellista tilannetta makrotaloudellisen rahoitusavun lainojen takaisinmaksun suhteen. Serbian osalta voidaan todeta, että lainasopimukset ovat jo olemassa ja että niitä on ainoastaan mukautettava uuteen tilanteeseen sen jälkeen, kun Montenegrolle on vahvistettu erillinen vastuu. Tämä voitaisiin tehdä Serbian viranomaisten kanssa käytävänä kirjeenvaihtona. |Ehdotukseen liittyvät oikeudelliset näkökohdat |305 | Ehdotetun toimen lyhyt kuvaus Päätösehdotuksen 1 artiklan mukaan Montenegro ottaa erillisen vastuun ja maksaa pääoman, koron ja kulut, jotka liittyvät 6 703 388,62 euron osuuteen niiden pitkäaikaisten lainojen hoidosta, jotka yhteisö on myöntänyt Jugoslavian liittotasavallalle / Serbian ja Montenegron valtioliitolle ja joiden suuruus on yhteensä 280 miljoonaa euroa. Tätä varten komissiolla on valtuudet allekirjoittaa Montenegron viranomaisten kanssa uusi lainasopimus Montenegrolle osoitetuista määristä pohjimmiltaan samoin ehdoin ja edellytyksin kuin voimassa olevissa lainasopimuksissa. Päätösehdotuksen 2 artiklan mukaan vastuita, jotka Serbialla on voimassa olevien lainasopimusten nojalla yhteisöä kohtaan Serbian ja Montenegron valtioliiton seuraajavaltiona, alennetaan vastaavasti, kun yhteisön ja Montenegron välinen uusi lainasopimus allekirjoitetaan. Komissiolla on tarkoituksenmukaiset valtuudet sopia Serbian kanssa järjestelyistä voimassa olevien lainajärjestelyjen muuttamiseksi. Päätösehdotuksen 3 artiklan mukaan Montenegro vastaa kaikista kustannuksista ja menoista, joita yhteisölle aiheutuu 1 artiklassa säädettyjen järjestelyjen sopimisesta ja toteuttamisesta, ja Serbia vastaa 2 artiklan mukaisista vastaavista kustannuksista ja menoista. Ehdotus neuvoston päätökseksi ei oikeuta näitä kahta maata yhteisön makrotaloudellisen rahoitusavun lisäsuorituksiin. Päätös tulee voimaan päivästä, jona se julkaistaan virallisessa lehdessä. |310 | Oikeusperusta EY:n perustamissopimuksen 308 artikla. |329 | Toissijaisuusperiaate Ehdotus koskee yhteisön myöntämän, voimassa olevan makrotaloudellisen rahoitusavun oikeudellista mukauttamista uuteen tilanteeseen, ja tämän mukauttamisen voi tehdä ainoastaan yhteisö itse. |Suhteellisuusperiaate Ehdotus on suhteellisuusperiaatteen mukainen seuraavista syistä: |331 | Ehdotettuna toimintatapana on uuden lainasopimuksen tekeminen Montenegron kanssa, ja Serbian kanssa voimassa olevaa lainasopimusta on tarkoitus muuttaa kirjeenvaihtona Serbian viranomaisten kanssa. |332 | Yhteisölle ja kansallisille hallituksille aiheutuva hallinnollinen taakka vähenee näin ollen mahdollisimman pieneksi ja on suhteessa ehdotuksen tavoitteeseen. |Sääntelytavan valinta |342 | Muut vaihtoehdot eivät soveltuisi seuraavista syistä: Jugoslavian liittotasavallan / Serbian ja Montenegron valtioliiton kanssa tehdyt voimassa olevat lainasopimukset perustuvat neuvoston päätöksiin. Koska kyseisten neuvoston päätösten voimassaolo on päättynyt eikä komissiolla ole valtuuksia tehdä Montenegron kanssa sopimusta makrotaloudellisesta rahoitusavusta eikä sille ole annettu toimivaltaa hyväksyä sitä, että Serbian vastuuta Jugoslavian liittotasavallan / Serbian ja Montenegron valtioliiton seuraajavaltiona rajoitetaan, on tarpeen tehdä uusi neuvoston päätös ehdotettujen toimien täytäntöönpanemiseksi. |Talousarviovaikutukset |409 | Ehdotuksella ei ole vaikutuksia yhteisön talousarvioon. |LIITE SERBIAN TASAVALLAN JA MONTENEGRON TASAVALLAN VÄLINEN SOPIMUS KANSAINVÄLISTEN JÄRJESTÖJEN JÄSENYYSKYSYMYSTEN RATKAISEMISESTA SEKÄ RAHOITUSVAROJEN JA -VASTUIDEN JAKAMISESTA (epävirallinen käännös) Serbian tasavalta ja Montenegron tasavalta ovat neuvotelleet Belgradissa 13 päivänä kesäkuuta 2006 ja Podgoricassa 28 päivänä kesäkuuta 2006 ja ovat molempien maiden ja kansalaisten edun mukaisesti ilmaisseet halukkuutensa ratkaista vilpittömässä mielessä kansainvälisten rahoituslaitosten jäsenyyteen liittyvät kysymykset ja päättää rahoitusvarojen ja -vastuiden oikeudenmukaisesta jakamisesta ja ovat sopineet seuraavaa: Yleiset määräykset 1 artikla Tässä sopimuksessa tarkoitetaan: […] – lyhenteellä ’FRY’ entistä Jugoslavian liittotasavaltaa, – lyhenteellä ’SUSaM’ entistä Serbian ja Montenegron valtioliittoa; […] Rahoitusvarat ja -vastuut Rahoitusvarat […] Rahoitusvastuut 12 artikla […] Lisäys 4 – Selvitys SUSaM:n ulkoisesta velkakannasta, joka perustuu entisen FRY:n ja SUSaM:n allekirjoittamiin sopimuksiin, on olennainen osa tätä sopimusta.[…] […] 16 artikla Serbian tasavalta ja Montenegron tasavalta ovat sopineet hoitavansa makrotaloudellisen rahoitusavun lainoista Euroopan komissiota kohtaan aiheutuvat rahoitusvastuut niin, että Serbian tasavalta hoitaa niistä 90 prosenttia ja Montenegron tasavalta 10 prosenttia. […] Belgradissa 10 päivänä heinäkuuta 2006 Allekirjoitettu Serbian tasavallan nimissä ja puolesta Allekirjoitettu Montenegron tasavallan nimissä ja puolesta […] LISÄYS 4 SELVITYS SUSAM:N ULKOISESTA VELKAKANNASTA, JOKA PERUSTUU FRY:N JA SUSAM:N ALLEKIRJOITTAMIIN SOPIMUKSIIN 21. toukokuuta 2006 Yhdysvaltain dollareina 30. kesäkuuta 2006 sovelletun valuuttakurssiluettelon nro 121 mukaisesti PERUSTA VALUUTTA SERBIA MONTENEGRO YHTEENSÄ KANSAINVÄLI-SET RAHOITUSJÄR-JESTÖT JA EU […] […] […] […] […] E U EU - 225 miljoonaa EUR 223 796 611,38 1 203 388,62 225 000 000,00 EU - 55 miljoonaa EUR 49 500 000,00 5 500 000,00 55 000 000,00 […] EUR EUR 273 296 611,38 6 703 388,62 280 000 000,00 […] Yhteensä Yhdysvaltain dollareina 342 686 679,19 8 405 380,42 351 092 059,60 |2.  2008/0086 (CNS)Ehdotus:NEUVOSTON PÄÄTÖSerillisen vastuun määrittämisestä Montenegrolle ja Serbian vastuun alentamisesta vastaavasti yhteisön Serbian ja Montenegron valtioliitolle (aikaisemmin Jugoslavian liittotasavalta) neuvoston päätösten 2001/549/EY ja 2002/882/EY nojalla myöntämien pitkäaikaisten lainojen osaltaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 308 artiklan,ottaa huomioon komission ehdotuksen[1],ottaa huomioon Euroopan parlamentin lausunnon[2],sekä katsoo seuraavaa:(1) Makrotaloudellisen rahoitusavun myöntämisestä Jugoslavian liittotasavallalle 16 päivänä heinäkuuta 2001 tehdyn neuvoston päätöksen 2001/549/EY[3] nojalla yhteisö myönsi Jugoslavian liittotasavallalle pitkäaikaisen enintään 225 miljoonan euron lainan kestävän maksutasetilanteen varmistamiseksi ja maan valuuttavarannon vahvistamiseksi. Komissio suoritti lainan kokonaisuudessaan yhtenä eränä lokakuussa 2001.(2) Makrotaloudellisen lisärahoitusavun myöntämisestä Jugoslavian liittotasavallalle 5 päivänä marraskuuta 2002 tehdyn neuvoston päätöksen 2002/882/EY[4] nojalla yhteisö myönsi Jugoslavian liittotasavallalle pitkäaikaisen enintään 55 miljoonan euron lainan kestävän maksutasetilanteen varmistamiseksi ja maan valuuttavarannon vahvistamiseksi. Komissio suoritti lainan kokonaisuudessaan kolmessa erässä eli 10 miljoonaa euroa helmikuussa 2003, 30 miljoonaa euroa syyskuussa 2003 ja 15 miljoonaa euroa huhtikuussa 2005.(3) Helmikuun 4 päivänä 2003 hyväksytyn perustuslain mukaan Jugoslavian liittotasavallasta tuli Serbian ja Montenegron valtioliitto.(4) Serbian ja Montenegron valtioliiton perustuslain 60 pykälän nojalla ja Montenegrossa 21 päivänä toukokuuta 2006 järjestetyn kansanäänestyksen jälkeen Montenegron parlamentti antoi 3 päivänä kesäkuuta 2006 maan itsenäisyysjulistuksen, jonka mukaan Montenegro on itsenäinen valtio, jolla on kansallisen oikeuden mukainen täydellisen oikeushenkilön asema.(5) Serbian parlamentti teki 5 päivänä kesäkuuta 2006 päätöksen, jonka mukaan Serbia on Serbian ja Montenegron valtioliiton seuraajavaltio.(6) Neuvosto pani 12 päivänä kesäkuuta 2006 antamissaan päätelmissä merkille Montenegron parlamentin julistuksen ja Serbian parlamentin päätöksen sekä totesi, että Euroopan unioni ja jäsenvaltiot olivat päättäneet kehittää suhteitaan Montenegroon itsenäisenä ja riippumattomana valtiona.(7) Montenegro ja Serbia tekivät 10 päivänä heinäkuuta 2006 kansainvälisten rahoituslaitosten jäsenyyskysymysten ratkaisemisesta ja rahoitusvarojen ja -vastuiden jakamisesta sopimuksen, jonka mukaan Jugoslavian liittotasavallalle tai Serbian ja Montenegron valtioliitolle myönnetyt makrotaloudellisen rahoitusavun lainat hoidetaan jatkossa niin, että Serbia hoitaa lainoista 90 prosenttia ja Montenegro 10 prosenttia, jollei lopullisen tuensaajan periaatteen mukaan käytetä jotakin muuta prosenttiosuutta.(8) Keskuspankkiensa välityksellä Montenegro ja Serbia ovat jatkaneet yhteisön lainanantotoimista aiheutuneiden velanhoitovelvoitteittensa täysimääräistä hoitamista.(9) Montenegron ja Serbian 10 päivänä heinäkuuta 2006 tekemän sopimuksen lisäyksen 4 mukaisesti makrotaloudellisen rahoitusavun lainoista on osoitettu kokonaisuudessaan 6 703 388,62 euron suuruinen velka Montenegrolle.(10) Kyseiset kaksi maata hoitavat velanhoitovelvoitteitaan keskenään sopimassaan suhteessa 10:90, lukuun ottamatta erästä toimea, jota hoidetaan lopullisen tuensaajan periaatteen mukaisesti (Serbia 99,47 % ja Montenegro 0,53 % ).(11) Kun otetaan huomioon Euroopan unionin ja itsenäisen valtion asemassa olevan Montenegron välille kehittyneet suhteet, erityisesti neuvoston päätöksellä 2007/49/EY perustettu Eurooppa-kumppanuus, ja pitkä takaisinmaksuaika, komissiolla olisi oltava[5] valtuudet toteuttaa asianmukaiset toimet sen varmistamiseksi, että neuvoston päätösten 2001/549/EY ja 2002/882/EY nojalla myönnetyistä lainoista aiheutuvat vastuut jaetaan Montenegron ja Serbian kesken suhteessa, josta kyseiset kaksi maata ovat sopineet kahdenvälisesti.(12) Montenegro tai Serbia eivät ole oikeutettuja makrotaloudellisen rahoitusavun lisäsuorituksiin tämän päätöksen nojalla.(13) Komissio on ennen ehdotuksensa esittämistä kuullut talous- ja rahoituskomiteaa.(14) Perustamissopimuksessa ei ole muuta tämän päätöksen tekemiseen valtuuttavaa määräystä kuin 308 artikla,ON PÄÄTTÄNYT SEURAAVAA:1 artikla1. Montenegro ottaa erillisen vastuun pääoma- ja korkomenoista sekä kaikista muista mahdollisista kustannuksista ja menoista, jotka aiheutuvat 6 703 388,62 euron osuudesta niiden pitkäaikaisten lainojen hoidossa, jotka yhteisö on myöntänyt neuvoston päätösten 2001/549/EY ja 2002/882/EY nojalla Serbian ja Montenegron valtioliitolle (aikaisemmin Jugoslavian liittotasavalta) ja joiden suuruus on yhteensä 280 miljoonaa euroa.2. Tätä varten komissiolla on talous- ja rahoituskomiteaa kuultuaan valtuudet allekirjoittaa Montenegron viranomaisten kanssa erillinen lainasopimus Montenegrolle osoitetuista määristä pohjimmiltaan samoin ehdoin ja edellytyksin kuin on määrätty seuraavissa lainasopimuksissa:-  Euroopan yhteisön ja Jugoslavian liittotasavallan välillä 17 päivänä syyskuuta 2001 tehty lainasopimus,-  Euroopan yhteisön ja Jugoslavian liittotasavallan välillä 13 päivänä joulukuuta 2002 tehty lainasopimus,-  Euroopan yhteisön ja Serbian ja Montenegron valtioliiton välillä 25 päivänä heinäkuuta 2003 tehty lisälainasopimus, ja-  Euroopan yhteisön sekä Serbian ja Montenegron valtioliiton välillä 7 päivänä huhtikuuta 2005 tehty lisälainasopimus.Varsinkin korko sekä koron ja pääoman takaisinmaksupäivät ovat samat kuin tässä kohdassa mainittuihin sopimuksiin liitetyissä lainanottosopimuksissa määrätään.3. Tämä päätös ei oikeuta Montenegroa yhteisön makrotaloudellisen rahoitusavun lisäsuorituksiin.2 artikla1. Kun 1 artiklan 2 kohdassa tarkoitettu yhteisön ja Montenegron välinen erillinen lainasopimus on allekirjoitettu, vastuita, jotka Serbialla on yhteisöä kohtaan Serbian ja Montenegron valtioliiton seuraajavaltiona, alennetaan vastaavasti.2. Komissiolla on valtuudet sopia Serbian kanssa järjestelyistä, joilla muutetaan 1 artiklan 2 kohdassa tarkoitettuja voimassa olevia lainasopimuksia.3. Tämä päätös ei oikeuta Serbiaa yhteisön makrotaloudellisen rahoitusavun lisäsuorituksiin.3 artikla1. Montenegro vastaa kaikista kustannuksista ja menoista, joita yhteisölle aiheutuu 1 artiklassa säädettyjen järjestelyjen sopimisesta ja toteuttamisesta.2. Serbia vastaa kaikista kustannuksista ja menoista, joita yhteisölle aiheutuu 2 artiklassa säädettyjen järjestelyjen sopimisesta ja toteuttamisesta.4 artiklaTämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä .Tehty BrysselissäNeuvoston puolestaPuheenjohtajaSÄÄDÖKSEEN LIITTYVÄ RAHOITUSSELVITYSToimintalohko: Osasto 01 – Talous- ja rahoitusasiat Toiminto: 03 – Kansainväliset talous- ja rahoitusasiat |TOIMENPITEEN NIMI: EHDOTUS NEUVOSTON PÄÄTÖKSEKSI ERILLISEN VASTUUN MÄÄRITTÄMISESTÄ MONTENEGROLLE |1. BUDJETTIKOHTA/-KOHDAT01 03 02 momentti — Makrotaloudellinen apu2. NUMEROTIEDOT2.1. Toimenpiteen kokonaismäärärahat (B-osa):Tällä aloitteella ei ole rahoitusvaikutuksia .2.2. Toimenpiteen soveltamisaika:Ei sovellettavissa; kertaluonteinen toimenpide.2.3. Monivuotinen kokonaismenoarvio:a) Maksusitoumusmäärärahojen/maksumäärärahojen aikataulu(rahoitustuki) ( ks. kohta 6.1.1 )miljoonaa euroa ( kolmen desimaalin tarkkuudella )2007 | 2008 | 2009 | Yht. |Maksusitoumus-määrärahat (MSM) | 0 | 0 | 0 | 0 |Maksumäärärahat (MM) | 0 | 0 | 0 | 0 |b) Tekninen ja hallinnollinen apu ja tukimenot ( ks. kohta 6.1.2 )Maksusitoumus-määrärahat (MSM) | 0 | 0 | 0 | 0 |Maksumäärärahat (MM) | 0 | 0 | 0 | 0 |a+b yhteensä |Maksusitoumus-määrärahat (MSM) | 0 | 0 | 0 | 0 |Maksumäärärahat (MM) | 0 | 0 | 0 | 0 |c) Henkilöstö- ja muiden hallintomenojen rahoitusvaikutus yhteensä (ks. kohdat 7.2 ja 7.3)Maksusitoumus-määrärahat / maksumäärärahat | 0 | 0 | 0 | 0 |a+b+c YHTEENSÄ |Maksusitoumus-määrärahat (MSM) | 0 | 0 | 0 | 0 |Maksumäärärahat (MM) | 0 | 0 | 0 | 0 |2.4. Yhteensopivuus rahoitussuunnitelman ja rahoitusnäkymien kanssaEhdotuksella ei ole rahoitusvaikutuksia.2.5. Rahoitusvaikutukset tuloihinEhdotuksella ei ole rahoitusvaikutuksia tuloihin.3. BUDJETTITIEDOTMenolaji | Uusi | EFTA osallistuu | Ehdokasmaat osallistuvat | Rahoitus-näkymien otsake |Ei-pakoll. | Jaksotetut | EI | EI | EI | Nro 4 |4. OIKEUSPERUSTAEY:n perustamissopimuksen 308 artikla.5. KUVAUS JA PERUSTELUT5.1. Yhteisön toiminnan tarve5.1.1. Toiminnan tavoitteetTämän ehdotuksen tavoite on-  vahvistaa Montenegrolle yhteisöön nähden erilliset vastuut, jotka vastaavat maan osuutta entiselle Serbian ja Montenegron valtioliitolle myönnetyistä nykyisistä EY:n makrotaloudellisen rahoitusavun lainoista ja korvaavat sen, ja-  alentaa vastaavasti niiden nykyisten vastuiden kokonaismäärää, jotka Serbialla oikeudellisesti on hoidettavanaan aiempien neuvoston päätösten nojalla maan julistauduttua Serbian ja Montenegron valtioliiton seuraajavaltioksi.Tavoitteena on erityisesti helpottaa mahdollisia tulevia uudelleenrahoitus- tai uudelleenjärjestelytoimia joko lainojen koron alentamiseksi tai tilanteessa, jossa jompikumpi maa pyytää ennenaikaista takaisinmaksua.5.1.2. Ennakkoarviointiin liittyvät toimenpiteetEi ole. (Taloudellisia vaikutuksia ei ole.)5.1.3. Jälkiarvioinnin perusteella toteutetut toimenpiteetSerbian ja Montenegron valtioliitolle aiemmin myönnetyn yhteisön makrotaloudellisen rahoitusavun jälkiarviointi on jo tilattu komission nimeämiltä ulkopuolisilta konsulteilta, ja se on parhaillaan käynnissä.5.2. Suunnitellut toimet ja yhteisön rahoitustukea koskevat yksityiskohtaiset säännötNykyinen oikeusperusta ei enää tarjoa tarkoituksenmukaista oikeusvarmuutta entiselle Jugoslavian liittotasavallalle ja Serbian ja Montenegron valtioliitolle myönnetyn EY:n makrotaloudellisen rahoitusavun lainojen osalta, sillä nykyisissä päätöksissä ei vahvisteta Montenegrolle minkäänlaista vastuuta tai sopimusvelvoitetta. Sen vuoksi komissio aikoo esittää ehdotuksen neuvoston päätökseksi erillisen vastuun määrittämisestä Montenegrolle ja Serbian tasavallan vastuun alentamisesta vastaavasti yhteisön Serbian ja Montenegron valtioliitolle myöntämien pitkäaikaisten lainojen osalta.Päätösehdotuksen mukaan Montenegro ottaa erillisen vastuun ja maksaa pääoman, koron ja kulut, jotka liittyvät 6 703 388,62 euron osuuteen niiden pitkäaikaisten lainojen hoidosta, jotka yhteisö on myöntänyt Jugoslavian liittotasavallalle / Serbian ja Montenegron valtioliitolle ja joiden suuruus on yhteensä 280 miljoonaa euroa. Tätä varten komissiolla on valtuudet allekirjoittaa Montenegron viranomaisten kanssa uusi lainasopimus Montenegrolle osoitetuista määristä pohjimmiltaan samoin ehdoin ja edellytyksin kuin voimassa olevissa lainasopimuksissa.Samanaikaisesti vastuista, jotka Serbialla on voimassa olevien lainasopimusten nojalla yhteisöä kohtaan Serbian ja Montenegron valtioliiton seuraajavaltiona, alennetaan vastaavasti, kun yhteisön ja Montenegron välinen uusi lainasopimus allekirjoitetaan. Komissiolla on tarkoituksenmukaiset valtuudet sopia Serbian kanssa järjestelyistä voimassa olevien lainajärjestelyjen muuttamiseksi. Tämä voitaisiin tehdä Serbian viranomaisten kanssa käytävänä kirjeenvaihtona.Montenegro ja Serbia vastaavat kaikista kustannuksista ja menoista, joita yhteisölle aiheutuu päätösehdotuksessa säädettyjen järjestelyjen sopimisesta ja toteuttamisesta.Ehdotus neuvoston päätökseksi ei oikeuta näitä kahta tasavaltaa yhteisön makrotaloudellisen rahoitusavun lisäsuorituksiin. Päätös tulee voimaan päivästä, jona se julkaistaan virallisessa lehdessä.5.3. ToteutustapaKomission vakituinen henkilökunta hallinnoi tätä tukea suoraan ja keskitetysti.6. RAHOITUSVAIKUTUKSET6.1. Kokonaisrahoitusvaikutus, B-osa (koko ohjelmakausi)Taloudellisia vaikutuksia ei ole.6.1.1. RahoitustukiMaksusitoumusmäärärahat (milj. euroa kolmen desimaalin tarkkuudella)Jakautuminen | 2007 | 2008 | 2009 | Yht. |Montenegrolle maksettavat avustuserät | 0 | 0 | 0 | 0 |YHTEENSÄ | 0 | 0 | 0 | 0 |6.1.2. Tekninen ja hallinnollinen apu, tukimenot ja tietotekniikkakustannukset (maksusitoumusmäärärahat)2007 | 2008 | 2009 | Yht. |1) Tekninen ja hallinnollinen apu | 0 | 0 | 0 | 0 |a) Teknisen avun toimistot | 0 | 0 | 0 | 0 |b) Muu tekninen ja hallinnollinen apu – sisäinen – ulkoinen josta hallinnon tietotekniikkajärjestelmien rakentamis- ja ylläpitokustannusten osuus | 0 | 0 | 0 | 0 |Kohta 1 yhteensä | 0 | 0 | 0 | 0 |2) Tukimenot | 0 | 0 | 0 | 0 |a) Tutkimukset (toiminnan arviointi) | 0 | 0 | 0 | 0 |b) Asiantuntijakokoukset | 0 | 0 | 0 | 0 |c) Tiedotus ja julkaisut | 0 | 0 | 0 | 0 |Kohta 2 yhteensä | 0 | 0 | 0 | 0 |YHTEENSÄ | 0 | 0 | 0 | 0 |6.2. Toimenpidekohtainen kustannuslaskelma, B-osa (koko ohjelmakaudeksi)[6]Maksusitoumusmäärärahat (milj. euroa kolmen desimaalin tarkkuudella)Jakautuminen | Tuotosten tyyppi (hanke, asiakirja tms.) | Tuotosten määrä (yhteensä vuosiksi 1...n) | Keskimäär. yksikkö-kustannus | Kustannukset yht. (yhteensä vuosiksi 1...n) |1 | 2 | 3 | 4=(2X3) |Toimi 1 – Toimenpide 1 – Toimenpide 2 Toimi 2 – Toimenpide 1 – Toimenpide 2 – Toimenpide 3 jne. |KUSTANNUKSET YHTEENSÄ | 0 | 0 | 0 | 0 |7. VAIKUTUKSET HENKILÖSTÖÖN JA HALLINTOMENOIHIN7.1. Vaikutus henkilöstöönEi ole.Laji | Toimenpiteen hallinnointiin tarvittava nykyinen ja/tai uusi henkilöstö | Yht. | Toimintaan liittyvien tehtävien kuvaus |Vakinaisten toimien määrä | Väliaikaisten toimien määrä |Virkamiehet tai väliaikaiset toimi- henkilöt | A B C |Muu henkilöstö |Yhteensä |7.2. Henkilöstön taloudellinen kokonaisvaikutusLaji | Määrä euroina | Laskutapa * |Virkamiehet Väliaikaiset toimihenkilöt | 0 | Yksi kolmasosa A*5–A*12 palkkaluokan virkamiehestä aiheutuvista keskimääräisistä vuotuisista menoista |Muu henkilöstö (budjettikohta ilmoitettava) |Yhteensä | 0 |Määrät vastaavat 12 kuukauden kokonaismenoja.7.3. Muut toiminnasta johtuvat hallintomenotBudjettikohta (numero ja nimi) | Määrä euroina | Laskutapa |Kokonaismääräraha (osasto A7) A0701 – Virkamatkat A07030 – Kokoukset A07031 – Pakolliset komiteat1 A07032 – Ei-pakolliset komiteat1 A07040 – Konferenssit A0705 – Selvitykset ja kuulemiset Muut menot (eriteltävä) – Jälkiarviointi – | 0 |Tietojärjestelmät (A-5001/A-4300) | 0 |Muut menot, A-osa (eriteltävä) | 0 |Yhteensä | 0 |Määrät vastaavat 12 kuukauden kokonaismenoja.1Ilmoitetaan, millaisesta komiteasta on kysymys ja mihin ryhmään se kuuluu.I. Yhteensä vuodessa (7.2 + 7.3) | 0 |II. Toiminnan kesto | Kertaluon-teinen toimenpide |III. Toiminnan kokonaiskustannukset (I x II) | 0 |8. SEURANTA JA ARVIOINTI8.1. SeurantamenettelyTarkoituksena on allekirjoittaa uusi lainasopimus yhteisön ja Montenegron välillä. Komissiolla on myös tarkoituksenmukaiset valtuudet sopia Serbian kanssa järjestelyistä voimassa olevien lainajärjestelyjen muuttamiseksi. Tämä voitaisiin tehdä Serbian viranomaisten kanssa käytävänä kirjeenvaihtona.Komissio seuraa säännöllisesti, onko sovittua takaisinmaksuaikataulua noudatettu.8.2. Arvioinnin yksityiskohtaiset säännöt ja arviointijaksotEhdotetussa neuvoston päätöksessä edellytetään, että Euroopan parlamentille ja neuvostolle annetaan vuosittain kertomus, joka sisältää arvion tämän rahoitusaputoimenpiteen toteuttamisesta. Serbian ja Montenegron valtioliitolle aiemmin myönnetyn yhteisön makrotaloudellisen rahoitusavun jälkiarviointi on jo tilattu komission nimeämiltä ulkopuolisilta konsulteilta, ja se on parhaillaan käynnissä.9. PETOSTENTORJUNTAVarat on jo suoritettu, ja takaisinmaksu tapahtuu sovitun aikataulun mukaisesti. Makrotaloudellisen rahoitusavun käyttöön sovelletaan jatkossakin todentamis-, valvonta- ja tilintarkastusmenettelyjä, jotka ovat komission, Euroopan petostentorjuntaviraston (OLAF) ja Euroopan yhteisöjen tilintarkastustuomioistuimen vastuulla.[1] EUVL C […], […], s. […].[2] EUVL C […], […], s. […].[3] EYVL L 197, 21.7.2001, s. 38, päätös sellaisena kuin se on muutettuna neuvoston päätöksellä 2001/901/EY (EYVL L 334, 18.12.2001, s. 30).[4] EYVL L 308, 9.11.2002, s. 25, päätös sellaisena kuin se on viimeksi muutettuna neuvoston päätöksellä 2004/862/EY (EUVL L 370, 17.12.2004, s. 81).[5] EUVL L 20, 27.1.2007, s. 16.[6] Lisätietoja erillisessä ohjeasiakirjassa.